

PROJEKTS uz 29.08.2024.

vēlamais datums izskatīšanai: domē: 26.09.2024.

sagatavotājs/ziņotājs: A. Grīnvalds

APSTIPRINĀTI

ar Ādažu novada pašvaldības domes

2024. gada 26. septembra sēdes lēmumu

(protokols Nr.  § )

SAISTOŠIE NOTEIKUMI

Ādažos, Ādažu novadā

2024. gada 26. septembrī **Nr. «DOKREGNUMURS»**

**Par** **Ādažu novada pašvaldības domes 2022. gada 25. aprīļa saistošo noteikumu Nr. 36/2022 “Sabiedriskās kārtības noteikumi Ādažu novadā” atzīšanu par spēku zaudējušiem**

*Izdoti saskaņā ar Oficiālo publikāciju un tiesiskās informācijas likuma*

*9. panta piekto daļu*

Atzīt par spēku zaudējušiem Ādažu novada pašvaldības domes 2022. gada 25. aprīļa saistošos noteikumus Nr. 36/2022 “Sabiedriskās kārtības noteikumi Ādažu novadā”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Paskaidrojuma raksts

**Ādažu novada pašvaldības domes 2024. gada 26. septembra saistošajiem noteikumiem Nr. 00/2024 “Par Ādažu novada pašvaldības domes 2022. gada 25. aprīļa saistošo noteikumu Nr. 36/2022 “Sabiedriskās kārtības noteikumi Ādažu novadā” atzīšanu par spēku zaudējušiem””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**.  1.1. Saskaņā ar likuma “Par pašvaldībām” pārejas noteikumu 6. punktu, dome izvērtē uz likuma “Par pašvaldībām” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma “Par pašvaldībām” normu pamata izdotie saistošie noteikumi, ciktāl tie nav pretrunā ar šo likumu.  1.2. Oficiālo publikāciju un tiesiskās informācijas likuma 9. panta piektā daļā ir noteikts, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.  1.3. Viedās administrācijas un reģionālās attīstības ministrija 2024. gada 2. augusta vēstulē Nr. 1-13/4849 “Par uz likuma “Par pašvaldībām” normu pamata izdoto saistošo noteikumu spēkā esamību” ir norādījusi, ka Pašvaldību likuma pārejas noteikumu 6. punktā noteiktais termiņš ir beidzies, līdz ar to saistošie noteikumi, kuru izdošanas tiesiskajā pamatojumā ir ietverta norāde uz likuma “Par pašvaldībām” normu, pilnībā vai daļā, kas izdota uz likuma “Par pašvaldībām” normas pamata, ar 2024. gada 1. jūliju vairs nav piemērojami. Līdz ar to pašvaldības domei ir jālemj par saistošo noteikumu atzīšanu par spēku zaudējušiem.  1.4. Papildus Viedās administrācijas un reģionālās attīstības ministrija 2024. gada 11. marta vēstulē Nr. 1-18/1604 norāda, ka vērtējot Pirotehnisko izstrādājumu aprites likumā ietverto deleģējumu, konstatējams, ka attiecīgais deleģējums pašvaldībai saistīts nevis ar vispārīgu aizliegumu noteikšanu pirotehnisko izstrādājumu jomā, bet ar izņēmumu noteikšanu atbilstoši konkrētās pašvaldības specifikai, proti, ierobežojumu noteikšanu konkrētām pašvaldības vietām un laikiem. Atbilstoši deleģējumam pašvaldība nebūtu tiesīga noteikt vispārīgus atļaujas saņemšanas nosacījumus pirotehnikas izstrādājumu jomā. Svētku, atceres un atzīmējamās dienas un to laikā pieļaujamie pasākumi ir likumdevēja kompetencē esošs jautājums (piemēram, Publisku izklaides un svētku pasākumu drošības likuma 4. panta pirmā daļa), kā arī šādi apstākļi (pasākumi) nav tieši saistīti ar konkrētas pašvaldības administratīvo teritoriju. Administratīvā atbildība pirotehnisko izstrādājumu jomā ir noteikta Pirotehnisko izstrādājumu aprites likuma IX nodaļā un, piemēram, administratīvā atbildība attiecībā uz pirotehnisko izstrādājumu aprites, tostarp lietošanas noteikumu pārkāpšanu ir paredzēta Pirotehnisko izstrādājumu aprites likuma 27. pantā. |
| **2. Fiskālā ietekme uz pašvaldības budžetu**  Nav attiecināms. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**.  3.1. Saistošie noteikumi paredz atzīt par spēkā zaudējušiem Ādažu novada pašvaldības domes 2022. gada 25. aprīļa saistošo noteikumu Nr. 36/2022 “Sabiedriskās kārtības noteikumi Ādažu novadā”.  3.2. Noteikumiem nav sociālās ietekmes, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci. |
| **4. Ietekme uz administratīvajām procedūrām un to izmaksām.**  Nav attiecināms. |
| **5. Ietekme uz pašvaldības funkcijām un cilvēkresursiem**  Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci. |
| **6. Informācija par izpildes nodrošināšanu**  Šo noteikumu izpildes nodrošināšanai nepieciešami resursi. |
| **7. Prasību un izmaksu samērīgums pret ieguvumiem, ko sniedz mērķa sasniegšana**  Šie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| **8. Izstrādes gaitā veiktās konsultācijas ar privātpersonām un institūcijām**   * 1. Šo noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).   2. Konsultācijām tika izmantots šāds sabiedrības līdzdalības veids: pēc šo noteikumu izskatīšanas domes Attīstības komitejā, tie tika publicēti pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli..   3. Publikācijā noteiktajā termiņā no 2024. gada 15. augusta līdz 29. augustam priekšlikumi netika saņemti.   4. Cita veida saziņa un konsultācijas nav notikušas. |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU